BODOLAND रादाब- पानेरि, 01 जुन : कर’नानि गिथावना थासारिनि गेजेरावनो कभिड-19 जों सन्देरजानाय बेरामि एबा नख’रफोरनो अनसुंथाय रानना होदों उदालगुरिनि पानेरियाव। राइजो सरकारनि कभिड प्रट’कल बादियै राइजो नाङै मिनि लकडाउना सोलिगासिनो। बिब्दि थासारियाव कभिड-19 साग्लोबजानाय न’निफ्राय ओंखारनो मोनै बेरामि एबा नख’रफोरनो ST मर्सानि आफादगिरि जौस्रां बर’, भेरगाव ब्लक बिजेपिनि आफादगिरि पतिक कचारीजों लोगोसे दोलोनि सोद्रोमाफोरा अनसुंथाय रानना होदों। आसाम आयेन आफादनि बुंथिगिरि बिस्वजित दैमारिनि बिथोनजों उदालगुरि जिल्लानि सिङाव थानाय पानेरि बियाबनि गुबुन गुबुन ओनसोलफोराव बे अनसुंथायखौ रानना होयो। मख’नो गोनांदि, पानेरि बियाबनि सिङाव कभिड-19 जों जिउ गारनांनाय 19 सानो 10 रोजा राङै अनसुंथाय गथायना होयो।